Diari Oficial de la Generalitat Valenciana


Sumari del DOGV 1107, del 14-07-1989 (1989/814520)

ACORD de 3 de juliol de 1989, del Consell de la Generalitat Valenciana, pel qual s'aprova definitivament el Projecte de Modificació del Pla General d'Ordenació Urbana d'Elda a la Unitat d'Actuació numero 9.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1107

Data del DOGV
:   14-07-1989

Secció del DOGV
:   ALTRES DISPOSICIONS

Número del document
:   1989/814520


Data del document
:   03-07-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 3 de juliol de 1989, del Consell de la Generalitat Valenciana, pel qual s'aprova definitivament el Projecte de Modificació del Pla General d'Ordenació Urbana d'Elda en la Unitat D'Actuació número 9.  
El Consell de la Generalitat Valenciana, en sessió celebrada el dia 3 de juliol de 1989, adoptà l'Acord següent:  
Vist el Projecte de Modificació del Pla General d'Ordenació Urbana d'Elda a la Unitat d?Actuació núm. 9, promogut per l'Ajuntament.  
Vist que el Ple de l'Ajuntament d'Elda, en sessió celebrada en data 24 de novembre de 1986, aprovà l'avenç dels treballs de modificació del Pla General d'Ordenació Urbana a la Unitat d?Actuació núm. 9. L?acord va ser publicat en el Butlletí Oficial de la Província núm. 4, de data 7 de gener de 1987, i en el diari «La Verdad» d'Alacant de data 27 de desembre de 1986, i no s'hi va presentar cap suggerència ni alternativa durant el període d'exposició pública.  
Vist que el Ple de l'Ajuntament en sessió celebrada en data de 21 de juliol de 1987, acordà per unanimitat aprovar inicialment aquesta modificació i sotmetre l'acord a un període d'informació pública d'un mes.  
Vist que aquest acord fou publicat en el diari «La Verdad» d'Alacant de data 8 d'agost de 1987, i en el Butlletí Oficial de la Província de data 12 d'agost de 1987 i en el Butlletí Oficial de l?Estat de data 7 de d'octubre de 1987.  
Vist que el Ple de l'Ajuntament, en sessió celebrada en data de 27 de novembre de 1987, a la vista del resultat de l?exposició pública en què no fou presentada cap al·legació i l?informe del Secretari de la Corporació i conformement amb el dictamen de la Comissió Municipal d'Urbanisme, acordà per unanimitat aprovar provisionalment el projecte i trametre l?expedient a la Conselleria d'Obres Públiques, Urbanisme i Transports per a continuar la tramitació, per tal d'obtenir l'aprovació definitiva. Prèviament caldrà sol·licitar els informes successius de la Diputació Provincial i de la Comissió Territorial d'Urbanisme.  
Vist que en data de 29 de gener de 1988, la Diputació Provincial d'Alacant acordà informar favorablement el projecte.  
Vist que la Comissió Territorial d'Urbanisme, en sessió celebrada el dia 29 de març de 1988, acordà informar favorablement el projecte.  
Vist que amb data de 5 de maig de 1988 fou tramés l'expedient corresponent a la Presidència de la Generalitat Valenciana per tal de continuar la tramitació.  
Vist que el Conseller d'Obres Públiques, Urbanisme i Transports, informà favorablement sobre el Projecte, mitjançant Resolució de data 18 d'octubre de 1988.  
Vist que el Consell d'Estat en va emetre informe favorable en data de 4 de maig de 1989.  
Atés que s'estima convenientment justificada la modificació que es proposa, que consisteix bàsicament a tractar de corregir una contradicció de les previsions del Pla sobre dos llicències concedides a l'empara i conformement amb les anteriors Normes Subsidiàries, i que rectifiquen la delimitació de la Unitat d?Actuació número 9, a fi de traure d'ella els terrenys afectats per les construccions fetes, anteriorment esmentades, la qual cosa suposa variar la qualificació d'una petita zona de sòl de parcs i jardins urbans, encara que per una altra banda es disminueix el percentatge de sòl edificable.  
Atés que s'ha acomplert el que estableixen els articles 40, 49 i 50 de la Llei del Sòl i 126 i següents del Reglament de Planejament.  
Vistos els preceptes legals, la Llei del Sòl, la Llei de Procediment Administratiu i la resta de textos de pertinent aplicació, a proposta del Conseller d'Obres Públiques, Urbanisme i Transports, el Govern Valencià acorda:  
Aprovar definitivament el Projecte de Modificació del Pla General d'Ordenació Urbana d'Elda en la Unitat d?Actuació número 9.  
Contra aquest Acord, que esgota la via administrativa, es pot interposar recurs de reposició, amb caràcter previ al contenciós administratiu, davant el Consell de la Generalitat Valenciana en el termini d'un mes.  
València, 3 de juliol de 1989.  
El Conseller Secretari del Govern Valencià,   
JOAQUIM AZAGRA I ROS